Ġew żejda fid-dinja Wid-dinja ħaqrithom, Irmiethom, ħaqrithom, Telqithom mar-riħ. Jissejħu bil-laqam, Ħajjithom jgħixuha Fil-logħob u fil-bluha Bla moħħ u bla ġieh. Il-ġifen tal-ħajja Telaqhom jitfarrku Mal-blat u jitkarkru Mar-rwiefen tad-dnub. Il-ħamla kaxkrithom Mal-ħmieġ u mal-ħama, Kulħadd fit-tajn waqa' Imkasbar, milgħub. il-Kotra ċaħdithom Għax rathom għażżiena, Qarrieqa, ħajjiena, Mehdija bil-ġlied. Bħal mazza fuq rashom Bla ħniena, bla heda, Tas-saħta u l-mibegħda, Neżlin id-daqqiet, Imqattgħa, maħmuġa, Minn nieshom minsija, Bħal frotta mormija Dat-tfal fejn sejrin7 Il-Ħaqq jiġri wrajhom, Il-Faqar jgħix magħhom, Id-Dnub ħabib tagħhom, L-iskart tal-bnedmin. Ġuże CHETCUTI.